Tampa Bay Buccaneers
<s>Tampa Bay Buccaneers su profesionalna momčad američkog nogometa iz Tampe u Floridi.</s><s>Trenutno se natječu u južnoj diviziji NFC konferencije NFL lige.</s><s>U ligu su ušli 1976. godine, a najveći uspjeh im je osvojeni Super Bowl 2002. godine.</s><s>Buccaneersi svoje domaće utakmice igraju na Raymond James Stadiumu.</s>

<s>Povijest kluba</s>

<s>Od 1976. do 1994.</s><s>Buccaneersi su osnovani sredinom 1970-ih nakon odluke NFL lige o proširenju s 26 na 28 ekipa.</s><s>Za prvog trenera bio je postavljen John McKay, a natjecanje u NFL-u počeli su 1976. u zapadnoj diviziji AFC konferencije.</s><s>Svoju prvu sezonu završavaju neslavno, bez ijedne pobjede u 14 utakmica.</s><s>Sljedeće sezone prelaze u centralnu diviziju NFC konferencije, ali bez većih rezultatskih pomaka.</s><s>Ipak, prve uspjehe nije trebalo dugo čekati.</s><s>Predvođeni quarterbackom Dougom Williamsom, tight endom Jimmieom Gilesom i defensive endom Lee Royem Selmonom (proglašenim najboljim obrambenim igračem lige te sezone), 1979. osvajaju diviziju po prvi put.</s><s>Tako ulaze u doigravanje i pobjeđuju Philadelphia Eaglese 24:17 u wild-card rundi, međutim, u divizijskoj rundi gube od Los Angeles Ramsa 9:0.</s><s>U još dva doigravanja ulaze 1981. i 1982. ali svaki put ih izbacuju Dallas Cowboysi u prvoj utakmici.</s><s>Sezonu kasnije, Buccaneersi počinju niz od 12 sezona sa deset ili više poraza, što je rekord lige.</s>

<s>Od 1995. do 2001.</s>

<s>Promjene nabolje stižu sredinom devedesetih.</s><s>Malcolm Glazer kupuje klub (koji je bio pred bankrotom), a za trenera postavlja dotadašnjeg koordinatora obrane Minnesota Vikingsa Tonya Dungya.</s><s>Napredak u rezultatima dolazi 1997. kada Buccaneersi s deset pobjeda u sezoni ulaze u doigravanje po prvi put od 1982.</s><s>Na krilima odlične obrane predvođene linebackerima Hardyem Nickersonom i Derrickom Brooksom, safetyem Johnom Lynchom i defensive tackleom Warrenom Sappom, u doigravanju pobjeđuju Detroit Lionse, ali u idućoj utakmici ih pobjeđuju Green Bay Packersi Bretta Favrea.</s><s>Nakon ove sezone očekivanja u klubu rastu, ali ih Buccaneersi ispunjuju tek za dvije godine, u sezoni 1999.</s><s>Tada osvajaju diviziju sa 11 pobjeda, a Sapp je proglašen za najboljeg obrambenog igrača lige te sezone.</s><s>Pobjedom u doigravanju nad Washington Redskinsima dolaze do konferencijskog finala gdje su im protivnici St.</s><s>Louis Ramsi s jednim od najboljih napada u povijesti, koji predvodi quarterback Kurt Warner.</s><s>Ramsi ih u kontroverznoj utakmici pobjeđuju  11:6 i u idućoj utakmici osvajaju Super Bowl.</s><s>U iduće dvije sezone Buccaneersi čine mali korak nazad, te oba puta gube od Philadelphia Eaglesa u prvoj utakmici doigravanja.</s>

<s>Pobjeda u Super Bowlu 2002.</s>

<s>Nakon drugog poraza u doigravanju od Eaglesa 2001., trener Dungy je otpušten, a novi trener postaje dotadašnji trener Oakland Raidersa Jon Gruden.</s><s>Gruden mijenja neke stvari u napadačkoj igri Buccaneersa, te uz otprije odličnu obranu osvaja diviziju sa 12 pobjeda u sezoni.</s><s>Momčad predvode quarterback Brad Johnson, wide receiver Keyshawn Johnson, cornerback Ronde Barber i Warren Sapp, možda najveća njihova zvijezda.</s><s>U divizijskoj rundi doigravanja pobjeđuju San Francisco 49erse 31:6, a tjedan kasnije uzvraćaju Eaglesima za poraze u doigravanju protekle dvije sezone pobjedom 27:10.</s><s>Buccaneersi tako dolaze do Super Bowla po prvi put u svojoj povijesti.</s><s>Tu su im protivnici Oakland Raidersi, klub koji je do prošle sezone trenirao Jon Gruden.</s><s>U utakmici igranoj u San Diegu, Gruden se osvećuje Raidersima i Buccaneersi pobjeđuju 48:21 te osvajaju svoj prvi naslov prvaka.</s>

<s>Od 2003. do danas 
Međutim, Buccaneersi ne ostaju dugo na vrhu i iduće dvije sezone (sa 7 pobjeda 2003. i 5 pobjeda 2004.) ne uspijevaju doći do doigravanja, što im polazi za rukom još samo dvaput do 2013. (2005. i 2007.).</s><s>Od 2008. do 2013.</s><s>Buccaneersi su dvaput treći u diviziji i četiri puta posljednji četvrti.</s><s>Početkom 2014. za trenera momčadi je postavljen Lovie Smith, trener linebackera u momčadi Buccaneersa od 1996. do 2001.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

